CELEX: 62011TA0013
Language: hr
Date: 2013-09-06 00:00:00
Title: Predmet T-13/11: Presuda Općeg suda od 6. rujna 2013. — Post Bank Iran protiv Vijeća ( „Zajednička vanjska i sigurnosna politika — Mjere ograničavanja protiv Irana s ciljem sprječavanja širenja nuklearnog oružja — Zamrzavanje financijskih sredstava — Pravna osnova — Povreda međunarodnog prava — Obveza obrazlaganja — Prava obrane — Pravo na učinkovitu sudsku zaštitu — Očita pogreška u ocjeni — Pravo vlasništva — Proporcionalnost — Jednako postupanje — Nediskriminacija” )

19.10.2013   
            
            
               HR
            
            
               Službeni list Europske unije
            
            
               C 304/13
            
         Presuda Općeg suda od 6. rujna 2013. — Post Bank Iran protiv Vijeća
   (Predmet T-13/11) (1)
   
   (Zajednička vanjska i sigurnosna politika - Mjere ograničavanja protiv Irana s ciljem sprječavanja širenja nuklearnog oružja - Zamrzavanje financijskih sredstava - Pravna osnova - Povreda međunarodnog prava - Obveza obrazlaganja - Prava obrane - Pravo na učinkovitu sudsku zaštitu - Očita pogreška u ocjeni - Pravo vlasništva - Proporcionalnost - Jednako postupanje - Nediskriminacija)
   2013/C 304/23
   Jezik postupka: engleski
   
      Stranke
   
   
      Tužitelj: Post Bank Iran (Teheran, Iran) (zastupnik: D. Luff, odvjetnik)
   
      Tuženik: Vijeće Europske unije (zastupnici: M. Bishop i A. Vitro, agenti)
   
      Intervenijent koji podržava tuženika: Europska komisija (zastupnici: F. Erlbacher i M. Konstantinidis, agenti)
   
      Predmet
   
   S jedne strane, zahtjev za poništenje: kao prvo, Priloga II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, str. 39.) (SL, posebno izdanje na hrvatskom jeziku, poglavlje 18., svezak 3., str. 220.), kako je izmijenjena Odlukom Vijeća 2010/644/ZVSP od 25. listopada 2010. (SL L 281, str. 81.) (SL, posebno izdanje na hrvatskom jeziku, poglavlje 18., svezak 3., str. 255.), i Priloga VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007 (SL L 281, str. 1.), u dijelu u kojem se odnose na tužitelja; kao drugo, odluke koja se tiče tužitelja „sadržane u” dopisu od 29. listopada 2010.; kao treće, Odluke Vijeća 2011/783/ZVSP od 1. prosinca 2011. o izmjeni Odluke 2010/413/ZVSP (SL L 319, str. 71.) (SL, posebno izdanje na hrvatskom jeziku, poglavlje 18., svezak 11., str. 104.) i Provedbene uredbe Vijeća (EU) br. 1245/2011 od 1. prosinca 2011. o provedbi Uredbe br. 961/2010 o mjerama ograničavanja protiv Irana (SL L 319, str. 11.), u mjeri u kojoj iste mogu ugroziti položaj tužitelja; kao četvrto, odluke koja se tiče tužitelja „sadržane u” dopisu od 5. prosinca 2011.; kao peto, Priloga IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe br. 961/2010 (SL L 88, str. 1.) (SL, posebno izdanje na hrvatskom jeziku, poglavlje 18., svezak 4., str. 194.), u dijelu u kojem se odnosi na tužitelja; i, kao šesto, svake buduće uredbe ili odluke Vijeća ili Komisije kojima bi se upotpunio ili zamijenio neki od akata koji se pobijaju u okviru ove tužbe; i, s druge strane, zahtjev za proglašenje neprimjenjivima, u pogledu tužitelja, članka 20. stavka 1. točke (b) Odluke 2010/413, članka 16. stavka 2. Uredbe br. 961/2010, članka 1. točke 7. Odluke Vijeća 2012/35/ZVSP od 23. siječnja 2012. o izmjeni Odluke 2010/413 (SL L 19, str. 22.) (SL, posebno izdanje na hrvatskom jeziku, poglavlje 18., svezak 12., str. 170.), članka 23. stavka 2. Uredbe br. 267/2012, članka 1. točke 8. Odluke Vijeća 2012/635/ZVSP od 15. listopada 2012. o izmjeni Odluke 2010/413 (SL L 282, str. 58.), članka 1. točke 11. Uredbe Vijeća br. 1263/2012 od 21. prosinca 2012. o izmjeni Uredbe br. 267/2012 (SL L 356, str. 34.), kao i članka 1. točke 2. Odluke Vijeća 2012/829/ZVSP od 21. prosinca 2012. o izmjeni Odluke 2010/413 (SL L 356, str. 71.).
   
      Izreka
   
   
               1.
            
            
               Tužba je nedopuštana u dijelu u kojem se traži poništenje svake buduće uredbe ili odluke Vijeća Europske unije ili Europske komisije kojima bi se upotpunio ili zamijenio neki od akata koji se pobijaju u okviru ove tužbe.
            
         
               2.
            
            
               Nema mjesta odlučivanju ni o zahtjevima za poništenje odluka koje se tiču Post Bank Iran „sadržanih u” dopisima Vijeća od 29. listopada 2010. i 5. prosinca 2011. niti o apsolutnim preprekama vođenju postupka koje ističe Vijeće, a podržava Komisija, protiv zahtjeva za poništenje odluke koja se tiče Post Bank Iran „sadržane u” dopisu Vijeća od 29. listopada 2010.
            
         
               3.
            
            
               Prilog II. Odluci Vijeća 2010/413/ZVSP od 26. lipnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP, kako je izmijenjena Odlukom Vijeća 2010/644/ZVSP od 25. listopada 2010., Prilog VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007, Odluka Vijeća 2011/783/ZVSP od 1. prosinca 2011. o izmjeni Odluke 2010/413/ZVSP, Provedbena uredba Vijeća (EU) br. 1245/2011 od 1. prosinca 2011. o provedbi Uredbe (EU) br. 961/2010 i Prilog IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010, poništavaju se u dijelu u kojem se odnose na Post Bank Iran.
            
         
               4.
            
            
               Učinci Priloga II. Odluci 2010/413, kako je izmijenjena Odlukom 2010/644, a potom Odlukom 2011/783, u pogledu Post Bank Iran, ostaju na snazi do nastupanja učinaka poništenja Priloga IX. Uredbi br. 267/2012, u dijelu koji se odnosi na Post Bank Iran.
            
         
               5.
            
            
               Pored svojih troškova Vijeće će snositi i troškove Post Bank Iran.
            
         
               6.
            
            
               Komisija će snositi svoje troškove.
            
         
      (1)  SL C 63, 26.2.2011.